Rino Serra/Le fior dël mal/056


LVI. Sisìn-a 
An-maginé Diana 'nt un corteo galant, 
Bate la boschin-a o për la foresta 'ndé, 
Cavèj e sen al vent, cioca 'd rabel e tant, 
Superba sfidand ij mijor cavajer ch'a-i é! 

I l'eve vist Théroigne, amant dël carnagi, 
Un pòpol sensa scarpe, a l'assàut cissé, 
La ciafela e l'euj, giugand sò përsonagi, 
Sàber ën pugn, le reaj ëscale monté? 

Ma la dossa gueriera, l'é parej Sisin-a, 
L'ha n'ànima 'd carità oltre che sassin-a; 
Sò corage, corm ëd tamborn e 'd póver, 

Davanti ai suplicant a sà bassé j'arme, 
E sò cheur, pur ravagià da le fiame, semper, 
Për chi as mostra degn, l'ha na riserva 'd lerme. 

Rino Serra
Leteratura piemontèisa
Baudelaire